b'\n_START_ARTICLE_\nHildegard Nissen\n_START_SECTION_\nAtletikkarriere\n_START_PARAGRAPH_\nHilde Nissen blev af en veninde foresl\xc3\xa5et at pr\xc3\xb8ve at l\xc3\xb8be i Haderslev, hvor hun voksede op, og det viste sig, at hun havde talent for dette. Hun deltog f\xc3\xb8rste gang ved DM i 1944, hvor hun vandt s\xc3\xb8lv i 200 m l\xc3\xb8b. Nissen deltog i ved EM 1946 i Oslo p\xc3\xa5 100 og 200 meter, hvor hun trods danske rekorder i de indledende heat med 12,5 og 26,6 sekunder blev sl\xc3\xa5et ud._NEWLINE_Nissen deltog i ved OL 1948 i London. Hun deltog p\xc3\xa5 det danske stafethold p\xc3\xa5 4 x 100 meter, som desuden bestod af Grethe Lovs\xc3\xb8 Nielsen, Bente Bergendorff og Birthe Nielsen. Holdet kvalificerede sig problemfrit til finalen som toer i sit heat. I finalen f\xc3\xb8rte danskerne til tredje skift, men m\xc3\xa5tte til slut tage til takke med en placering som nummer fem i tiden 48,2 \xe2\x80\x93 en tiendedel sekund langsommere end i indledende heat._NEWLINE_Nielsen vandt tre danske mesterskaber i sprint individuelt og fire i stafet. Hun satte to danske rekorder individuelt og fem p\xc3\xa5 4 x 100 meter. Endvidere blev hun jysk mester p\xc3\xa5 60 meter med 8,1 og p\xc3\xa5 200 meter i 27,6.\n_START_SECTION_\nCivil karriere\n_START_PARAGRAPH_\nNissen var idr\xc3\xa6tsl\xc3\xa6rer p\xc3\xa5 Vordingborg Gymnasium og gik p\xc3\xa5 pension som 70-\xc3\xa5rig f\xc3\xb8rst i 1990\xe2\x80\x99erne og boede det meste af sit liv i Nyr\xc3\xa5d ved Vordingborg._NEWLINE_Hildegard Nissen var ved sin d\xc3\xb8d den \xc3\xa6ldste danske OL-deltager.'